35 Yehova wesamba monka na Mosesa mu malungu a Moabu mudi zolē kubwipi na Yodano+ ku Yediko, amba:2 “Lombola bene Isalela amba bafwaninwe kupa bene Levi bibundi bya kwikala’mo ku bupyani bobakekala nabo,+ kadi bakapa bene Levi madyo ajokolokele bibundi’bya.+3 Bakekala mu bibundi’bya, kadi madyo nao akekala a bimunanwa byabo, bintu byabo, ne babo banyema bakwabo bonso.4 Madyo a bibundi omukapa bene Levi akekala na bukatampe bwa maboko* 1 000 tamba ku lubumbu kujokoloka kibundi kyonso.5 Mukapima panja pa kibundi maboko 2 000 mutamba wa kutunduka, maboko 2 000 mutamba wa kunshi, maboko 2 000 mutamba wa kushika, ne maboko 2 000 mutamba wa kungala, kibundi mu bukata. Ano’a o akekala madyo a byabo bibundi.6 “Bibundi byomukapa bene Levi bikekala bibundi 6 bya kunyemena’mo,+ byomukapāna mwanda wa yewa wipaya muntu anyemene’mo,+ pamo ne bibundi bikwabo 42.7 Bibundi byonso byomufwaninwe kupa bene Levi i bibundi 48, pamo ne madyo abyo.+8 Bibundi byomukebapa bikatamba ku bupyani bwa bene Isalela.+ Ku kibumbo kikatampe mukayata’ko bingi, ku kibumbo kityetye nako mwayata’ko bityetye.+ Kibumbo ne kibumbo kikapa’ko bene Levi bibundi byakyo mungya bupyani bokitambwile.”9 Yehova wesamba monka na Mosesa amba:10 “Wisambe na bene Isalela wibalombole amba, ‘Pano kemwabuka Yodano mwende mu ntanda ya Kenani.+11 Muketongela bibundi bimufwaninwe bya kwikala bu bibundi bya kunyemena’mo, mwa kunyemena yewa wipaya muntu* kwampikwa kusaka.+12 Bino bibundi bikekala byenu bya kunyemena’mo pa kutyina muntu ulubula kinongo kya mashi,+ kutyina’mba yewa wipaile muntu wakafwa aye kaimene mu kidye ku meso a kitango.+13 Bibundi bisamba bya kunyemena’mo byomukatūla’ko bikekala na kino kitungo.14 Mukatūla’ko bibundi bisatu buno bukila bwa Yodano+ ne bibundi bisatu mu ntanda ya Kenani+ bikale bu bibundi bya kunyemena’mo.15 Bino bibundi bisamba bikekala bya kunyemena’mo bene Isalela, mweni wa kibundi,+ ne yewa uvilukīle mwabo, mwa kunyemena yewa ense wipaya muntu* kwampikwa kusaka.+16 “‘Ino shi wamukupile kintu kya kyuma wafu, i ntapañani. Ntapañani’wa ufwaninwe binebine kwipaibwa.+17 Kadi shi wamwashile dibwe dibwanya kwipaya muntu nandi wafu, i ntapañani. Ntapañani’wa ufwaninwe binebine kwipaibwa.18 Kadi shi wamukupile kintu kya mutyi kibwanya kwipaya muntu nandi wafu, i ntapañani. Ntapañani’wa ufwaninwe binebine kwipaibwa.19 “‘Muntu ulubula kinongo kya mashi ye ukepaya ntapañani’wa. Shi wamusambakana, aye mwine ukamwipaya.20 Shi wafwile pa kutononwa mwanda wa mushikwa nansha shi wamwashile kintu ku nshikani,*+21 nansha shi i pa mushikwa paamukupile na kuboko kwandi, nandi wafu, yewa wamukupile’wa binebine ukepaibwa. I ntapañani. Muntu ulubula kinongo kya mashi ukepaya ntapañani’wa shi wamusambakana.22 “‘Ino shi wamutonwene mu kitulumukila ne ke pa mwandapo wa mushikwa nansha kumwasa kintu kwampikwa nshikani,*+23 nansha shi kadipo umumwene paamuponejeje dibwe ne kadipo walwana nandi nansha kukimba kumusanshija, ino muntu’wa wafu,24 nankyo kitango kikatyiba mambo pa bukata bwa yewa wamukupile ne muntu ulubula kinongo kya mashi, mungya buno butyibi.+25 Kupwa kitango kikapandija yewa wipaile muntu ku kuboko kwa muntu ulubula kinongo kya mashi ne kumujokeja mu kibundi kyandi kya kunyemena’mo mwaanyemēne, aye nandi ukashikata monka kufika ne bifwa kitobo mukatampe washingilwe māni ajila.+26 “‘Ino shi yewa wipaile muntu wapite mukalo wa kibundi kyandi kya kunyemena’mo mwanyemēne27 ne muntu ulubula kinongo kya mashi wamutana panja pa mukalo wa kibundi kyandi kya kunyemena’mo, waipaya yewa wipaile muntu, kapilepo mambo a mashi.28 Mwanda ufwaninwe kwikala mu kibundi kyandi kya kunyemena’mo kufika ne bifwa kitobo mukatampe. Ino kupwa kwa lufu lwa kitobo mukatampe, yewa waipaile muntu ukokeja kujokela mu yandi ntanda.+29 Bino bintu’bi bikemwikadilanga bu bijila bya butyibi mu nkongo yenu mu bīkalo byenu byonsololo.30 “‘Yewa ense wipaya muntu* ufwaninwe nandi kwipaibwa bu ntapañani+ pa bukamoni* bwa batumoni;+ ino i kutupu muntu* ukepaibwa pa bukamoni bwa kamoni umo kete.31 Kemufwaninwepo kutambula kinkūlwa kya būmi* bwa ntapañani ufwaninwe kufwa, mwanda ufwaninwe binebine kwipaibwa.+32 Kadi kemufwaninwepo kutambula kinkūlwa kya yewa unyemēne mu kibundi kyandi kya kunyemena’mo, ne kumuleka ekale monka mu yandi ntanda kumeso kwa lufu lwa kitobo mukatampe.33 “‘Kemufwaninwepo kusubija ntanda yomushikete’mo, mwanda mashi asubijanga ntanda,+ kadi i kutupu kibwanya kupūta bubi bwa mashi amwangilwe mu ntanda poso mashi a yewa umwangile’o.+34 Kufwaninwepo kusubija ntanda momushikete, mongikele amiwa; mwanda ami, Yehova, ngikele umbukata mwa bantu ba Isalela.’”+
bem_Latn